Bad Reputation (Thin Lizzy-album)

***Bad Reputation*** er det åttende albumet til det irske rockebandet Thin Lizzy, utgitt i 1977.

Som omslaget antyder, inneholder de fleste sporene bare tre fjerdedeler av bandet, og gitarist Brian Robertson er bare med på tre spor. Han hadde gått glipp av mesteparten av deres forrige turne etter en håndskade pådratt seg i et slagsmål, og han var kun med på to spor på deres neste album fra 1979, før han forlot bandet.

## Albumet
Med Robertson ute av bandet, hadde bandleder Phil Lynott bestemt at Scott Gorham ville være i stand til å håndtere alle gitaroppgavene selv, og at ingen erstatter for Robertson ville bli rekruttert før innspillingen av albumet. Gorham mente imidlertid at det var behov for en annen gitarist, spesielt for liveopptredener, der han fremførte sanger som var skrevet for to gitarer. Han lot bevisst to sanger («Opium Trail» og «Killer Without a Cause») være uten innspilte gitarsoloer, og overtalte Lynott til å la Robertson komme tilbake til bandet for å spille inn soloene for dem. Lynott ga etter, og Robertson fløy til Toronto og spilte inn sine leadgitarpartier. Robertson og Gorham delte gitarpartiene på bare en låt, «That Woman's Gonna Break Your Heart». Robertson ble værende på den påfølgende Bad Reputation-turneen, som ga noen spor til *Live and Dangerous* albumet (1978), men han forlot bandet da turneen var over.

Singlene fra albumet var «Rosalie»/«Half Caste», «Wild One»/«For Those Who Love to Live» som i USA og Canada hadde «Freedom Song» som B-side, og i hellas var «Rosalie» B-side.

Stephen Thomas Erlewine fra AllMusic hyllet *Bad Reputation* som en forbedring fra det forrige albumet og beskrev albumet som «slankere og tøffere» enn forgjengeren. Martin Popoff anså albumet som «et tredje genialt album på kun to år», tematisk lignet det på *Fighting*, «men mer bekjennende, reflekterende og åndelig». Albumet slo også an blant et nytt publikum, hos noen av punkrockerne som likte energien som ble levert både live og i studio.

Singelen «Dancing in the Moonlight (It's Caught Me in Its Spotlight)» nådde 14. plass på den britiske singellisten og 4. i Irland. *Bad Reputation* nådde fjerdeplass på den britiske albumlisten, 9. i Sverige og 13. plass på VG-lista.

Selv om den ikke ble utgitt som singel, ble tittelsporet en fast del av konsertopptredenene. Det amerikanske jentebandet Phantom Blue gjorde en coverversjon av «Bad Reputation» på deres andre album *Built to Perform* fra 1993. En coverversjon av sangen er et spor i musikkvideospillet Guitar Hero II fra 2006, og Thin Lizzy-versjonen er med på lydsporet til dokumentarfilmen *Dogtown and Z-Boys* fra 2001. 24-7 Spyz gjorde også en coverversjon av sangen på albumet *Face the Day* (2006). Foo Fighters gjorde en coverversjon av «Bad Reputation» og ga den ut på coveralbumet sitt, *Medium Rare* (2011). I 2012 ble «Bad Reputation» fra videospillet Sleeping Dogs omtalt på radiostasjonen Sagittarius FM i spillet.  Andre som har gitt den ut er Tesla på *Real to Reel* fra 2007, Acid Drinkers på sitt album *Fishdick Zwei – The Dick Is Rising Again* utgitt i 2010 og Shakin’ Steven på albumet *Country Blues* i 2011.

The Smashing Pumpkins covret «Dancing in the Moonlight (It's Caught Me in Its Spotlight)» på diverse konserter, og forvandlet den muntre, overlappende melodien fra originalen til en sakte akustisk melodi. Den ble spilt inn som B-side av singelen «Disarm». I 2005 ble Thin Lizzy-versjonen av «Dancin' in the Moonlight» brukt som en del av en reklamekampanje for å lansere Magners Irish Cider i Storbritannia. I 2012 ga det engelske indierockbandet Alt-J ut en coverversjon av «Dancing in the Moonlight» på samlealbumet *The Saturday Sessions fra The Dermot O'Leary Show*. Flere artister som The Corrs, Ronan Keating og The Cardigans fremfører låten på konserter.

Også andre låter er utgitt som coverversjoner, som «Wild One» utgitt av norske John Norum på albumet *Total Control* (1987) og Europe med «Suicide» på *Almost Unplugged* (2008).

## Sporliste
**Side A**

# «Rosalie» (Bob Seger) - 3:11
# «For Those Who Love to Live» (Brian Downey/Phil Lynott) - 3:08
# «Suicide» (Phil Lynott) - 5:12
# «Wild One» (Phil Lynott) - 4:18
# «Fighting My Way Back» (Phil Lynott) - 3:12

**Side B**

# «King's Vengeance» (Scott Gorham/Phil Lynott) - 4:08
# «Spirit Slips Away» (Phil Lynott) - 4:35
# «Silver Dollar» (Brian Robertson) - 3:26
# «Freedom Song» (Scott Gorham/Phil Lynott) - 3:32
# «Ballad of a Hard Man» (Scott Gorham) - 3:14

## Medvirkende

; Thin Lizzy

* Phil Lynott – vokal, bassgitar, akustisk gitar på «Wild One»
* Scott Gorham – gitar og rytmegitar
* Brian Downey – trommer, perkusjon
* Brian Robertson – gitar og rytmegitar, korvokal, piano på «Song for Jesse»

; Andre Musikkere

* Roger Chapman (fra Family) – korvokal på «Rosalie»
* Ian McLagan (fra Faces) – piano på «Rosalie» og «Silver Dollar»

## Referanser